། བསྐང་
བཤགས། གཏོར་བསྐུལ་འཕྲིན་བཅོལ་ཡན་བྱ་ལ། དེ་ནས་བདུད་བཟློག་ལྟར། དམ་
བཏགས། ལམ་བསྟན། གླུད་འགབ་ཟོར་གཅོད་བྱ། བྲོ་བརྡུང་། གུར་ཁང་བསྒོམ། ཕྱྭ་
ཚེ་ཚང་མ། ཚོགས་ཀྱི་དངོས་གྲུབ་ལྷག་མ། སྨོན་ལམ། ཡན་ལག་བདུན་པ་སོགས་
བརྗོད་ལ། དམར་ལམ་ཟོར་ཟློག་གི་སྒྲུབ་པའི་རིམ་པའོ། །དམར་ལམ་ཟོར་གྱི་སྒྲུབ་པ་
འདི་ཞག་བཅུ་ཡི་ཚད་དུ་བསྒྲུབ་པར་བྱ། དེ་ཡང་བདུད་བཟློག་བྱད་ཁྲོལ་འདི་རྣམས་
གཞུང་ལུགས་དངོས་ནི་རྒྱུད་འདི་ཡི་ལས་མཐའ་ཡིན་པས། དམར་ལམ་ཟོར་སྒྲུབ་རང་
ཡིན་ཀྱང་། གནས་སྐབས་བདག་གཞན་གྱི་རྐྱེན་ཟློག་དགོས་ཚེ། ལག་ལེན་འཕྲིན་
ལས་གོང་དུ་སྦྲགས་པ་ལྟར་བྱས་ཀྱང་རུང་། སྒྲུབ་ཆེན་ལུགས་སུ་སྔོན་འགྲོ་ལམ་སེལ་
བྱས་པས་ཆོག་ཞུ། དེ་ཡང་ཕྱྭ་ཚེ་གཡང་སྒྲུབ་ལ་འཇུག་ཚེ། ཚེ་སྒྲུབ་གཡུང་དྲུང་རང་
ལུགས་འདི་ཡི། རབ་བྱེ་བསྙེན། འབྲིང་འབུམ་བསྙེན། ཐ་མ་ཁྲི་བསྙེན་སོགས་བསྙེན་
ཚད་ལུགས་བཞིན་བཏང་ཞིང་ཚེ་དབང་བརྒྱ་ཚར་བདག་འཇུག་ལེན་པར་བྱ། ཁྱད་
པར་བོན་སྒོ་འདི་ཡི་བཀའ་སྲུང་ཞི་སྐྱོང་ལྷ་མོ་དང་། སྦོམ་ར་ཡིན་པས་སྦོམ་རའི་
གསང་སྒྲུབ་སོགས་འཐད་པར་བཤད། དེར་ཕྱྭ་ཚེ་གཡང་སྒྲུབ་ཀྱི་རིམ་པ་རྫོགས། ཕྱྭ་ཚེ་
གཡང་གི་སྒྲུབ་པ་འདི་ཡང་ཞག་བཅུ་ཡི་ཚད་དུ་བསྒྲུབ་པར་བྱ། དེ་ཡང་དབྱེ་བསྡུ་བླ་
མེད་ཀྱི་སྒྲུབ་པ་ལ་འཇུག་ཚེ། དང་པོ་བུམ་པ་བསྡུ་བའི་རིམ་པ་ལ། རྩ་སྒྲུབ་ལྟར་གྱི་
བུམ་བསྐྱེད་ལ། ཨ༔ རང་ཉིད་ཅིར་ཡང་ནས་དགོངས་པ་རུ་གྱུར། ཞེས་པ་ནས་དབང་
པོ་རབ་ཀྱི་འཛབ་བསྒོམ། རང་ཉིད་ཅིར་ཡང་ནས་བཟླས་པའོ། །ཡན་བརྗོད་ལ། ཀུན་
བཟང་བླ་མ་སངས་རྒྱས་བོན་ཡུམ་སེམས་དཔའ་ཡི་དམ་རིག་འཛིན་སོགས་ཀུན་གྱི་
འཛབ་སྟོང་རེ་བསྒྲངས་ལ། སྐབས་སུ་ཐུན་མཚམས་འཇོག་དགོས་ཚེ། དོན་གྱི་སྒྲུབ་པ་
ལྟར་ལ། རང་ཉིད་མ་བཙལ་ནས་མངོན་སངས་རྒྱས་པའོ། །ཡན་བྱ་ལ་གནས་ལུགས་
53

བོན་དང་ཞང་ཞུང་ཤེས་རིག་དཔེ་ཚོགས།
བསྒོམ་མོ། །དེ་ཡང་འཛབ་ཀུན་རྫོགས་ཚེ་བུམ་པའི་གཤེགས་བསྐྱོད་ལྟར། རང་ཉིད་
དམ་ཚིག་ནས་ཀློང་དུ་བཞག ཡན་བརྗོད་ལ་གནས་ལུགས་བསྒོམ་པར་བྱ། བུམ་པ་
བསྡུ་ཚུལ་རྩ་སྒྲུབ་ལྟར་བྱ། དེ་ཡང་མདུན་གྱི་དཀྱིལ་འཁོར་བསྡུ་བའི་རིམ་པ་ལ། རྩ་
སྒྲུབ་ཀྱི་མདུན་བསྐྱེད། ཨ་རང་ཉིད་གཞི་གནས་ལུགས་ནས་དེ་བཞིན་ཉིད། ཀུན་ཏུ་
སྣང་། རྒྱུ་ལས་གྲུབ་པའི་ཏིང་འཛིན་སོགས་གསལ་སྟོང་ཟུང་འཇུག་ཏུ། འགྲོ་ལ་
དགོངས་པ་རུ་གྱུར། ཡན་བརྗོད་ལ་བསྒོམ་མོ། །ཡང་དབང་པོ་རབ་ཀྱི་འཛབ་བསྒོམ་བྱ་
ལ། ཀུན་བཟང་། བླ་མ། སངས་རྒྱས། བོན་ཡུམ། སེམས་དཔའ། རིག་འཛིན་སོགས་
ཀུན་གྱི་འཛབ་སྟོང་རེ་བརྗོད་ལ། སྐབས་སུ་ཐུན་མཚམས་འཇོག་དགོས་ཚེ་དོན་གྱི་
སྒྲུབ་པ་ལྟར། རང་ཉིད་མ་བརྩལ་ནས། མངོན་སངས་རྒྱས་པའོ། །ཡན་བྱ་ལ་གནས་
ལུགས་བསྒོམ་མོ། །དེ་ཡང་འཛབ་ཀུན་རྫོགས་ཚེ། རང་ཉིད་དམ་ཚིག་ནས་ཀློང་དུ་
བཞག ཡན་བརྗོད་ལ་གནས་ལུགས་བསྒོམ་པར་བྱ། དཀྱིལ་འཁོར་བསྡུས་ཚུལ་རྩ་
སྒྲུབ་ལྟར་བྱ། དེ་ཡང་ལས་རིམ་ཚིག་བཤད་ཀྱིས་བསྡུ་བ་ལ། སྤོས་བཏང་མདའ་དར་
གཡབ། རྔ་བཤང་དུང་གླིང་གི་སྒྲ་རོལ་མོ་ཚོམ་ཚོམ་གྱིས་ཉིས་བརྡུང་འཁྲིད་ལ། ཚིག་
བཤད། ཨ་ཡེ་ཤེས་ནས་ངང་དུ་བདེ། ཡན་བརྗོད་ལ། རོལ་མོ་ཉིས་བརྡུང་གིས་ཚོམ་
ཚོམ་སུམ་བརྡུང་འཁྲིད་ལ་ཞོག་རྔ་བྱ། དེ་ནས། ཨ་ཨ་ཨ། ཞེས་བརྗོད་ལ་གནས་
ལུགས་བསྒོམ་པར་བྱ། དེ་ཡང་དམ་ཚིག་སེམས་དཔའི་དཀྱིལ་འཁོར་བསྡུ་བ་ལ། རྩ་
སྒྲུབ་ཀྱི་བདག་བསྐྱེད། དང་པོ་རང་ཉིད་སྟོང་པ་ནས་བྱིན་གྱིས་བརླབས་པ་ལྟར་དུ་
གྱུར། ཡན་བརྗོད་ལ་དབང་པོ་རབ་ཀྱི་འཛབ་བསྒོམ་བྱ་ལ། གོང་ལྟར་སྐྱབས་གནས་
ཀུན་གྱི་འཛབ་སྟོང་རེ་བརྗོད་ལ། སྐབས་སུ་ཐུན་མཚམས་འཇོག་དགོས་སོགས་གོང་
ལྟར་འགྲེས། འཛབ་རྫོགས་ཚེ། རང་ལུས་དམ་ཚིག་ནས་དོན་ནུས་པ་རུ་གྱུར། ཡན་
བརྗོད་ལ་གནས་ལུགས་ཅི་ནུས་བསྒོམ་པའི་ངང་ནས། དེ་ལྟར་རང་གི་ནས་ངང་ལ་
54

གྲུབ་དབང་བསྟན་འཛིན་རིན་ཆེན་གྱི་གསུང་འབུམ། པོད་གསུམ་པ།
བཞག ཡན་བརྗོད་ལ་གནས་ལུགས་ལ་བཟླ་བར་བྱ་ལ། དེ་ཡང་བདག་དོན་ལྷུན་གྱིས་
གྲུབ་ཅིང་གཞན་དོན་མཐའ་རུ་ཕྱིན་པའི་དགོངས་པ་ཡིན་ཞིང་དབྱེར་མེད་ལྷུན་གྲུབ་
ཏུ་གསང་སྒྲུབ་ལ་འཇུག་དགོས། དེ་ཡང་དང་པོ་གསང་སྒྲུབ་ལྟར་གྱི་སྐྱབས་
འགྲོ། སེམས་བསྐྱེད། དེ་བཞིན་ཉིད། ཀུན་ཏུ་སྣང་། རྒྱུ་ལས་གྲུབ། བདག་
མདུན། སྦྱངས་སྤེལ་སྤྱན་འདྲེན་ཕྱག་བཤགས། མཆོད་འབུལ། འཛབ་བསྒོམ་བྱ་
ལ། ཨ་ཅིག་ཀྱང་ངག་ཏུ་རང་སེམས་དང་དབྱེར་མེད་པའི་ངང་ནས་བྱེ་བ་བཟླས་ལ་
གནས་ལུགས་སུ་བཞག་ཅིང་འཛབ་འབུལ། སྐུ་བསྟོད། ཚོགས་འབུལ། དངོས་
གྲུབ། སྨོན་ལམ། དབང་བསྐུར་རྫོགས་རིམ་བཀྲ་ཤིས་སོགས་འཕྲིན་ལས་ཚང་མ་བྱས་
ལ་གནས་ལུགས་སུ་ལ་བཟླ། གསང་སྒྲུབ་འདི་རྣམས་སྒྲུབ་ཆེན་དབང་པོའི་ཁྱད་པར་
དང་བསྟུན་ནོ། །དེ་ཡང་དབང་པོ་རབ་ཀྱིས་སྒྲུབ་པ་འདིར་འཇུག་ཚེ། སྔོན་འགྲོའི་
སྐབས་སུ་རིམ་གཉིས་རྫོགས་སུ་ལམ་གྱི་སྒྲིབ་པ་བྱང་། དངོས་གཞིའི་སྐབས་སུ་ལྟ་བ་
ཆིག་ཆོད་དུ་གཞི་ཡི་རྒྱལ་ས་ཟིན། རྗེས་བྱའི་སྐབས་སུ་འབྲས་བུ་མངོན་དུ་གྱུར་ཞིང་
ཕུང་པོ་ལྷག་མེད་དུ་སངས་རྒྱས་ཏེ་འགྲོ་བའོ། །ཞེས་སོ། །དེ་ཡང་དབང་པོ་འབྲིང་གིས་
སྔོན་འགྲོའི་སྐབས་སུ་སེམས་བསྐྱེད་དང་ཏིང་འཛིན་གྱི་བསྙེན་པའི་དམ་ཚིག་ལ
གནས་ཤིང་རྒྱུ་བསོད་ནམས་ཀྱི་ཚོགས་རྫོགས། དངོས་གཞིའི་སྐབས་སུ་བསྐྱེད་རྫོགས་
ཟུང་འཇུག་ཏུ་འབྲས་བུ་ཡེ་ཤེས་ཀྱི་མཆོག་ཐོབ། རྗེས་བྱའི་སྐབས་སུ་ཐེ་ཚོམ་མེད་པར་
མཆོག་གི་དངོས་ལྔ་ཐོབ་ཅིང་བསྟན་འགྲོའི་དོན་སོ(?)། །དེ་ཡང་དབང་པོ་ཐ་མས་
བསྒྲུབ་པའི་རྫས། བཟླས་པའི་སྙིང་པོ་འཕྲིན་ལས་རིམ་པ་སོགས་ལུང་ལྟར་གོ་མ་ལོག་
པར་བསྙེན་གྲངས་མཆོད་གྲངས། ཞག་གྲངས། ལོ་གྲངས་སོགས་ཆད་ལྷག་ཆ་ནོར་
འཁྲུལ་མེད་པའི་སྙིང་རུས་སྡུག་བསྲན་གྱི་སྒོ་ནས་གཡར་དང་དམ་དུ་བཅའ་སྟེ་བསྒྲུབ་
ཚེ་ལམ་གྱི་སྒྲིབ་པ་སྦྱངས་ཤིང་སྟོང་ཉིད་ཀྱི་གདེང་ཐོབ་ཅིང་སླར་ཡང་འབྲས་བུ་བདེ་
55

བོན་དང་ཞང་ཞུང་ཤེས་རིག་དཔེ་ཚོགས།
འགྲོ་ལྷ་དང་མི་ཡི་མཆོག་ཐོབ་པར་འགྱུར་རོ། །དེ་ཡང་གསང་སྒྲུབ་འདི་རང་སེམས་
དོན་གྱི་སྒྲུབ་པ་དངོས་ཡིན་ཕྱིར། དབང་པོ་རབ་འབྲིང་གཉིས་ལ་མཆོད་ཚོགས་མི་
དགོས་གཏང་གཞག་ཤེས་པར་བྱ། དབང་པོ་ཐ་མའི་དབང་དུ་བྱས་ནའང་། མཆོད་
ཚོགས་གཞུང་དང་མཐུན་པར་དགོས་པར་བཤད་དོ། །དེ་ནས་གསང་སྒྲུབ་རྫོགས་
ཕྱིན། བོན་སྐྱོང་སྲུང་མ་རྣམས་བསྟན་པ་སྲུང་བའི་ལས་ལ་གཤེགས་པའི་ཞུ་སྐྱེམས་
ལ། རྒྱུན་གཏོར་གསར་བཟོ་བྱས། གོང་གི་དཀྱིལ་འཁོར་གྱི་ཡི་དམ་རྟེན་གཏོར། ཚེ་
གཏོར་གཡང་གཏོར་མ་གཏོགས། བོན་སྐྱོང་སྲུང་མ་རྣམས་ཡོད། ནང་གཏོར་ཚོགས་
གཏའ་ཆེན་སྨན་རག་གང་ཡོད་ཐམས་ཅད་བསང་ལ་སྦྱངས་པ་དང་། ཕྱོགས་སུ་གཏོར་
དགོས་ཚེ་བསང་དང་གསེར་སྐྱེམས་བཤམས་ལ་སྤྱི་རྒྱུག་ལྟར། ཁྲོ་རྒྱལ་གོང་འོག་
མཚམས་བཅད། གཤེན་རབ་བླ་མ་སོགས་སྐྱབས་སེམས། ཨ་བདག་ཉིད་ནས་རྨད་
བྱུང་ཁ་བསྐང་། ཐུགས་དམ་རྒྱུད་བསྐུལ་དྲག་བསྐང་། བོན་སྐྱོང་འཛབ་བརྒྱ་བསྐོར་རེ་
དང་གཏོར་བསྐུལ་ཚང་མ་གཏོར་འབུལ་ཁ་བསྐང་བཅས་བརྗོད། རྔ་བརྡུང་མི་དགོས་
གཤང་དཀྲོལ་པས་ཆོག དེ་ནས་བོན་སྐྱོང་སྲུང་མ་རྣམས་རང་གནས་སུ་གཤེགས་པའི་
ཏིང་འཛིན། དཔལ་མགོན་བོན་སྐྱོང་རྣམས་ནས་ཀློང་དུ་བཞུགས། ཡན་བརྗོད་ལ་
གནས་ལུགས་སུ་བཞག དེ་ནས་གཞལ་ཡས་ཁང་བསྡུ་བའི་རིམ་པ་ལ། དེ་ལྟར་སྣང་
བའི་ཁམས་ནས། ཞིང་ཁམས་སུ་གྱུར། ཡན་བརྗོད་ལ། གཞལ་ཡས་ཁང་གིས་ཁྱབ་
པའི་གནས་ལུགས་བསྒོམ་པར་བྱ་ཞིང་། དཀྱིལ་འཁོར་ལྷ་ཚོགས་ནས་ཀློང་དུ་
བཞག ཡན་བརྗོད་ལ་གནས་ལུགས་སུ་ལ་བཟླ་བར་བྱའོ། །དེ་ཡང་དབྱེ་བསྡུ་བླ་མེད་
ཀྱི་སྒྲུབ་པ་འདི་ཞག་གྲངས་བཅུ་ཡི་ཚད་དུ་བསྒྲུབ་པར་བྱ། དེ་ཡང་བཀྲ་ཤིས་དཔལ་
འབར་གྱི་སྒྲུབ་པ་ལ་འཇུག་ཚེ། དཔོན་སློབ་གྲོགས་དབང་འབྲེལ་དང་སྦྱིན་
སོགས། སྒྲུབ་པ་དེར་འབྲེལ་བ་གང་ཡོད་རྣམས་གཙང་མ་ཆས་བཟའ་ལ་ཀུན
56

གྲུབ་དབང་བསྟན་འཛིན་རིན་ཆེན་གྱི་གསུང་འབུམ། པོད་གསུམ་པ།
འཚོགས་ཤིང་འབྲུ་དང་མེ་ཏོག་ཐོགས་ལ་རྒྱུ་དང་ཡོ་བྱད་ཕུལ། བཟའ་ཚོགས་དམུ་
ཡད་དཀྱིལ་ཅིང་དགའ་བྲོའི(སྤྲོའི)རོལ་རྩེད་སྣ་ཚོགས་ཀྱི་ངང་ནས། བཀྲ་ཤིས་ཀྱི་ཚིག་
བཤད་ནི། ཨ༔ དུས་གསུམ་ནས་བཟུང་། བླ་མ། བོན་དང་། སེམས་དཔའ། ཡི་
དམ། མཁའ་འགྲོ། སྲུང་མ་གཡུང་དྲུང་བོན། བསླབ་པ་གསུམ། ལྟ་སྤྱོད། སྒོ་
གསུམ། སྐུ་གསུམ། ཆེ་བ་དྲུག རྒྱལ་པོ་བཞི་བསྟན་པ་སྤྱི། བདེན་པ་བཞི། བདག་
དོན། གཞན་དོན་སོགས་བཀྲ་ཤིས་བརྗོད་ཅིང་། ཚིག་མཚམས་རེ་ལ་རོལ་མོ་ཚོམ་
ཚོམ་འབུལ་ལ་འབྲུ་དང་མེ་ཏོག་གཏོར། གཞན་ཡང་ཡན་ལག་བདུན་པ་སྤྱི་རྒྱུག་བཀྲ་
ཤིས་སྨོན་ལམ། ཅི་རིགས་སོགས་དུས་གསུམ་རེ་ལ་བྱས་པས་ཞག་བཅུ་ཡི་ཚད་དུ་
བསྒྲུབ་པར་བྱ། དེ་ཡང་ཞག་གི་ཁ་བསྐང་བདུན་གསུམ་ཚེ། ནོར་བུ་སྨོན་ལམ་ཁྲི་ར་
བསྔོ་བ་ཐར་པའི་གྲུ་གཟིངས་སོགས་ཀྱི་རྒྱས་གདབ་ཅིང་ཐམས་ཅད་མི་དམིགས་སུ་
བསྔོ་ཞིང་གནས་ལུགས་བདེ་བ་ཆེན་པོ་རུ་ལ་ཟླ་བར་མཛོད། དེ་ཡང་ལོ་གསུམ་གྱི་
སྒྲུབ་ཆེན་ལུགས་འདི་ལ། ཞག་གྲངས་སུ་བྱས་ན། དང་པོ་ཞག་གསུམ། བདུན་
གསུམ། ཟླ་གསུམ། ལོ་གསུམ། མཐར་བདུན་གསུམ་མོ། །ཟླ་གསུམ་ཡན་སྔོན་འགྲོའི་
ལམ་སེལ་གོང་ལྟར་རོ། །ལོ་གསུམ་ལ་ཟླ་བ་བཅུ་གསུམ་སྔོན་འགྲོའི་ཚད། ཟླ་བ་ཉེར་
གཅིག་དངོས་གཞིའི་ཚད། ཟླ་གཉིས་བདུན་གསུམ་རྗེས་བྱའི་ཚད་ཡིན་པས་ཞག་དང་
ཟླ་བའི་གྲངས་དེ་ལས་ཉུང་མི་རུང་ངོ་། །འཕྲིན་ལས་ཀྱི་ཚད་ནི། དང་པོ་སྒྲུབ་ཆེན་གྱི་
མགོར་འཇུག་པའི་འཕྲིན་ལས་རྒྱས་པ་ཚར་གཅིག དེ་ནས་སྔོན་འགྲོ་ཐུན་མོང་མ་
ཡིན་པ་གཉིས་དང་། དངོས་གཞིའི་སྒྲུབ་པ་ཉེར་གཅིག་དང་། ནང་སྒྲུབ་གསང་སྒྲུབ་
དང་སྒྲུབ་ཆེན་རྫོགས་པའི་འཕྲིན་ལས་སོགས་ཉེར་བདུན་དང་། རྗེས་བྱ་ལ་སྒོ་དབྱེ་མེ་
མཆོད་བདུད་བཟློག་གསུམ་སོགས། འཕྲིན་ལས་སུམ་ཅུའི་རིམ་པ་ལ་གཞུང་ལུགས་
དངོས་ནི་ཚོགས་བརྒྱ་རེ་ཡིན་ཀྱང་། སྒྲུབ་པ་པོའི་འབྱོར་ཁོམ་ལ་བསྟུན། སྒོས་ཚེ་
57

བོན་དང་ཞང་ཞུང་ཤེས་རིག་དཔེ་ཚོགས།
ཚོགས་ཆེན་རེ་ཕུལ་བས་ཀྱང་ཆོག དེ་ཡང་བསྙེན་ཚད་ནི། བདག་མདུན་བུམ་
གསུམ། ནང་གསང་ཞིང་གསུམ། མེ་དམར་དབྱེ་གསུམ་སོགས་ཀུན་ལ། འབུམ་
བསྙེན་ཉེར་གཅིག་གི་གྲངས་ལ་ཐང་བསྐོར་ཉེར་གཅིག་གི་ཚད་རྫོགས་པ་
ཡིན། མཆོད་གྲངས་ནི་སྔོན་འགྲོ་ལམ་སེལ་གྱི་སྒྲིབ་སྦྱང་མ་གཏོགས་ཕྱག་
འབུལ། མཎྜལ་འབུམ། མར་མེ་སྟོང་གསུམ། ཚོགས་བརྒྱ་སུམ་ཅུ་སོགས་ལོ་གསུམ་
དུས་སུ་འགྲུབ་པའོ། །འདི་དོན་འདི་བཞིན་བྱས་གྱུར་ན། །སྐྱབས་གནས་མཉམ་མེད་
མཆོག་ལྔ་ཡི། །གསང་གྲལ་འོལ་མོའི་གླིང་གི་ཞིང༌། །རྫུས་ཏེ་སྐྱེ་བ་ལེན་ངེས་
ཤིང་། །གཡུང་དྲུང་བསྟན་པའི་དཔལ་ཐོབ་འགྱུར། །ཞེས་ཕྱག་བཞེས་གསལ་བའི་མེ་ལོང་
ཞེས་བྱ་བ་འདི་ཡང་། སྣོད་ལྡན་སློབ་མ་རྣམས་ཀྱིས་བསྐུལ་བ་ལ་བརྟེན་ནས། ཁྱུང་དཀར་སྤྱང་
འཁྱམས་གྲུབ་མིང་འབོད་པ་ཡིས་ཆུ་མོ་གླང་ལོའི་ཡར་ཚེས་དགེ་བའི་ཉིན། སྦས་ཡུལ་བདེ་སྐྱིད་
གླིང་ཞེས་བྱ་བ། ཞང་ཞུང་ཡུལ་གྱི་ལྷོར། རྒྱ་གར་ཡུལ་གྱི་བྱང་ནུབ། བོད་ཡུལ་དབུས་ཀྱི་ནུབ་
ཕྱོགས། ལྷོ་དོམ་སྒྲོགས་ནག་པོ་སྙུག་མ་བུ་ཁུར་གྱི་ཡུལ། སྟངས་ཆེན་ཡ་ངལ་མཐའ་བཞི། ཏྲེ་སྟོན་
སོགས་གདུང་རྒྱུད་ཆེ་བཞིའི་གདན་ས། མཚོ་དགོན་གཡུང་དྲུང་བདེ་ལྡན་གླིང་དུ་གང་དྲན་བྲིས་
པ་བཀྲ་ཤིས་སུ་གྱུར་ཅིག ཡང་སྤྲང་པོས་སྨྲས་པ། མངའ་རིས་ལྷོ་མོས་མཐའ་འཁོབ་མུན་གླིང་
དུ། །གཡུང་དྲུང་བོན་གྱི་རྒྱུད་ལུང་མེད་པའི་སྟབས། །མདོ་མེད་སེར་གཟུགས་ཀ་རུའི་མིང་ཐོགས་
པ། །རྒྱལ་ཁམས་ཕྱོགས་མེད་འཁྱམས་པའི་སྤྲང་པོ་ཆེ། །ཧོར་སྤྲང་སྨྱོས་པ་ཟོབ་པོ་ཏེ་རྒན་ཁོ་
བོ། །རྒྱལ་ཁམས་བསྐོར་བའི་སྤྲང་ཟས་དཀོར་གྱིས་སྦས་སོ། །ཐོས་བསམ་གྲུབ་མེད་གླེན་པ་ཆུ་
མཆོངས་ལྟར། །གར་ཁྱེར་སྔོན་ལས་རེག་ལྟར་ཚོད་མ་ཟིན། །རྨོངས་བླུན་མགོ་འཁོར་མུན་ནག་
མདུང་བཟུང་བློས། །གང་དྲན་གང་ཤར་དྲན་པས་མ་ཁོག་ཤོར། །དྲན་པས་མ་ཟིན་ལྐུགས་ཚིག་
གླེན་གཏམ་སྨྲས། །བར་སྣང་སྦར་འཛིན་བྱས་པའི་ཆེ་བཅོས་འཆལ། །བླ་མ་མཆོད་པའི་རྩ་སྒྲུབ་
ཡིན་ནོ་སྐད། །མདོ་མིན་སྔགས་མིན་ལུང་འགལ་བོན་འདྲ་འདི། །མཁས་དང་གྲུབ་པའི་སྐྱེས་
58

གྲུབ་དབང་བསྟན་འཛིན་རིན་ཆེན་གྱི་གསུང་འབུམ། པོད་གསུམ་པ།
མཆོག་ཆེ་རྣམས་ཀྱིས། །ཐུགས་ཀྱི་དབྱིངས་ནས་དགོངས་ཁྲེལ་མ་མཛད་ཞུ། །ལྐུགས་གླེན་ཐོས་
ཆུང་དུད་འགྲོའི་བློ་ཅན་གྱིས། །ཧ་ལས་ཡིད་རང་གཏིང་ནས་མ་མཛད་ཞུ། །མཁས་འདོད་རུ་ཏྲ་
དུག་ཚེར་བློ་ཅན་གྱིས། །ཧ་ཀྱང(ཅང)ཁྲག་རླུང་སྟོད་ལ་མ་འཚང་ཞུ། །བདག་འདྲ་ལམ་ཞུགས་
རྣལ་འབྱོར་སེམས་དཔའ་རྣམས། །སྙིང་རུས་སྡུག་བསྲན་གྱིས་ལ་ཉམས་ལེན་ཞུ། །ཉམས་སུ་བླང་
བའི་དྲོད་ཚད་སེམས་ལ་འབྱུང་། །ཡོན་ཏན་གཡུང་དྲུང་བོན་བསྟན་རྒྱས་པར་འབྱུང་། །བྱིན་
རླབས་གདུང་བྱ་འགྲོ་དོན་ནུས་པར་འགྱུར། །ཞེས་སོ། །བཀྲ་ཤིས། དགེའོ། །ཞལ་དྲོ། བྱིན་ཆེའོ། །
59